RSP พุ่งกว่า 7% นิวไฮในรอบ 1 เดือน โบรกฯแนะซื้อ ชูเป้า 8.50 บ. คาดปีนี้กำไรโตแตะ 280 ลบ.
RSP พุ่งกว่า 7% นิวไฮในรอบ 1 เดือน โบรกฯแนะซื้อ ชูเป้า 8.50 บ. คาดปีนี้กำไรโตแตะ 280 ลบ. โดยล่าสุด ณ เวลา 16.11 น. อยู่ที่ 5.85 บาท บวก 0.40 บาท หรือ 7.34% สูงสุดที่ 5.85 บาท ต่ำสุดที่ 5.35 บาท ด้วยมูลค่าซื้อขาย 108.08 ล้านบาท
18 ม.ค. 2561

ผู้สื่อข่าวรายงานว่า ราคาหุ้น บริษัท ริช สปอร์ต จำกัด (มหาชน) หรือ RSP ล่าสุด ณ เวลา 16.11 น. อยู่ที่ 5.85 บาท บวก 0.40 บาท หรือ 7.34% สูงสุดที่ 5.85 บาท ต่ำสุดที่ 5.35 บาท ด้วยมูลค่าซื้อขาย 108.08 ล้านบาท

ทั้งนี้ ราคาหุ้นปรับตัวขึ้นทำนิวไฮในรอบกว่า 1 เดือน นับตั้งแต่ราคาหุ้นปิดอยู่ที่ระดับ 5.90 บาท เมื่อวันที่ 8 ธ.ค. 2560
ด้าน บล.เออีซี ระบุในบทวิเคราะห์ (18 ม.ค.) แนะนำ “ซื้อ” ราคาเป้าหมาย 8.50 บาท/หุ้น ด้วยจุดเด่นของ RSP คือ เป็นผู้จำหน่ายแบรนด์รองเท้าระดับโลกทั้ง Converse และ Pony หนึ่งเดียวในไทย ซึ่งปี 2561 คาดกำไรพลิกโต 24.4% จากปีก่อน หลังกำลังซื้อดีขึ้น อีกทั้งมีแผนขยายช่องจัดจำหน่ายและเพิ่มแบรนด์สินค้าใหม่ระดับโลกในทุก 1-2 ปี
พร้อมทั้งมีฐานะการเงินแข็งแกร่ง โดยสิ้นปี 2560 คาดมี Net Cash ราว 1.4 พันล้านบาท (สิ้นช่วงไตรมาส 3/60 เงินสดในมือ 235 ล้านบาท และมีเงินสดจากขาย IPO 1,160 ล้านบาท) และคาดมี CFO เฉลี่ยปีละ 290 ล้านบาท
ทั้งนี้ จึงคาดเพียงพอรองรับแผนลงทุนที่ตั้งไว้ปีละ 50 ล้านบาท และราคาหุ้นปัจจุบันมี Upside สูงถึง 56% จากมูลค่าพื้นฐานปี 2561 ที่ 8.50 บาท ซึ่งอิงค่าเฉลี่ย PER บริษัทที่จำหน่ายแบรนด์รองเท้าระดับโลก (Nike, Adidas, Onitsuka Tiger) ที่ 23.2x ดังนั้นจึงแนะนำ “ซื้อลงทุน”
อย่างไรก็ตามแม้ช่วงไตรมาส 4/60 คาด RSP มีกำไรสุทธิ 60 ล้านบาท หดตัว 43.1% จากปีก่อน หลังเผชิญปัจจัยลบจากยอดขายที่คาดหดตัว 21.7% จากปีก่อน หลังผู้บริโภคยังระวังการใช้จ่ายสินค้าฟุ่มเฟือย และอัตรากำไรขั้นต้นที่คาดลดลงเป็น 49.6% จาก 54.7% ในช่วงไตรมาส 4/59 หลังมีต้นทุนขายเพิ่มขึ้นจากสั่งซื้อสินค้าโดยตรงจาก Converse แทนผลิตเองตั้งแต่ช่วงไตรมาส 3/60
ทั้งนี้เพราะ Converse ไม่อนุญาตให้ใช้สายการผลิตร่วมกับตราสินค้าอื่น ซึ่งเมื่อรวมกับกำไรช่วง 9 เดือนแรก ปี 60 ที่หด 26.2% จากปีก่อน จึงคาดกดดันปี 2560 RSP มีกำไรสุทธิ 227 ล้านบาท หดตัว 23.9% จากปีก่อน แต่ปี 2561 คาดกำไรพลิกโต 24.4% จากปีก่อน สู่ระดับ 283 ล้านบาท โดยมีปัจจัยหนุนจากยอดขายที่คาดโต 15% จากปีก่อน หลังความเชื่อมั่นผู้บริโภคดีขึ้น บวกกับ มีแผนเพิ่มจำนวนร้านค้าปลีกและเคาน์เตอร์ Converse ในห้างอย่างน้อย 5 ร้านด
อีกทั้งจะเริ่มรับรู้ยอดขายเต็มปีจากจำหน่าย PONY และอัตรากำไรขั้นต้นคาดฟื้นตัวเป็น 51.7% จากที่คาด 51.0% ในปี 2560 และ SG&amp;A/Sales คาดลดลงเป็น 25.3% จากที่คาด 26.6% ในปี 2560 หลังเริ่มมีสัดส่วนยอดขายสินค้า PONY ซึ่งมีมาร์จิ้นสูงเพิ่มขึ้นและยอดขายที่กลับมาโตสดใสคาดทำให้เกิดผลประหยัดต่อขนาด
 
 